જગતના તાત માટે આ વખતે ચોમાસું સુખનો દિવસો લઇને આવશે તેવી આગાહી હવામાન વિભાગે કરી છે. હવામાન વિભાગે જણાવ્યું છે કે ઓછા વરસાદની આ વખતે સંભાવના ખુબ જ ઓછી છે. અને આ વખતે 97 ટકા સુધી વરસાદ થશે. આ સમાચાર ખેડૂતો સમેત તમામ ભારતીયો માટે આનંદના સમાચાર છે. હવામાન વિભાગ મુજબ આ વર્ષે જૂનથી સપ્ટેમ્બર વચ્ચે દક્ષિણ પશ્ચિમ ચોમાસુ સક્રિય રહેશે જેના કારણે 97 ટકા વરસાદ થવાની સંભાવનાઓ પ્રબળ છે. તમને જણાવી દઇએ કે ગત વર્ષે ઓક્ટોબરથી ડિસેમ્બરમાં ભારતમાં ઓછો વરસાદ થયો હતો. જેની અસર દેશભરના અનેક વિસ્તારોમાં જોવા મળી હતી.